b'\n_START_ARTICLE_\nSjabu\xc3\xb3t\n_START_PARAGRAPH_\nSjabu\xc3\xb3t eller sjavu\xc3\xb3t (fra hebraisk \xd7\xa9\xd6\xb8\xd7\x81\xd7\x91\xd7\x95\xd6\xbc\xd7\xa2\xd7\x95\xd6\xb9\xd7\xaa, \xc5\xa1\xc4\x81bu\xe2\x80\x98\xc5\x8dt), ogs\xc3\xa5 kalt ukefesten eller j\xc3\xb8disk pinse, er en j\xc3\xb8disk h\xc3\xb8ytid som finner sted syv uker (49 dager) etter pesach (p\xc3\xa5ske). P\xc3\xa5 det religi\xc3\xb8se planet er sjabu\xc3\xb3t en feiring av at Moses tok imot Tor\xc3\xa1en fra Gud p\xc3\xa5 Sinaifjellet \xe2\x80\x94 men sjabu\xc3\xb3t er ogs\xc3\xa5 en innh\xc3\xb8stingsfest for blant annet hvete, og feires derfor n\xc3\xa5r hveten er moden._NEWLINE_Sjabu\xc3\xb3t blir ogs\xc3\xa5 feiret i l\xc3\xb8pet av en dag i det moderne Israel, i samaritansk religion, i karaittisk j\xc3\xb8dedom, i reformj\xc3\xb8dedom, men og ofte ogs\xc3\xa5 i rekonstruksjonistisk j\xc3\xb8dedom. I konservativ og ortodoks j\xc3\xb8dedom og annen tradisjonell j\xc3\xb8dedom utenfor Israel feires en sjabuot i to dager. Tradisjonelt blir Ruts bok i den hebraiske Bibelen (Det gamle testamente) lest under feiringen.'